|  |  |  |
| --- | --- | --- |
| 13.07.2021 | Nr. | 95 |

**Par pieļaujamo vilku nomedīšanas apjomu**

**2021./2022. gada medību sezonā**

Valsts meža dienests (turpmāk – VMD) 2020./2021. gada medību sezonā ir veicis vilku populācijas izplatības novērtējumu Latvijā, izvērtējis nomedīto un bojā gājušo vilku dzimuma un vecuma struktūru, analizējis vilku populācijas pārmaiņu tendences pēdējos gados un mijiedarbību ar citām sugām, noteicis dzīvnieku skaitu, kā arī apkopojis pieejamo informāciju par vilku postījumiem mājlopiem. Kopsakarā ar pelēkā vilka (*Canis lupus*) sugas aizsardzības plānu un LVMI “Silava” pētījumu “Lielo plēsēju populāciju stāvokļa izmaiņas medību ietekmē” secināts, ka vilku populācijas stāvoklis Latvijā ir labvēlīgs un stabils, vilku populācija ilgstoši nodrošina savu eksistenci kā raksturīgā biotopa dzīvotspējīga sastāvdaļa, tās dabiskais izplatības areāls un dzīvotnes saglabājas un nav konstatējamas vilku populācijas stāvokļa pasliktināšanās pazīmes.

1. Pamatojoties uz Medību likuma 6. un 20. pantu, Ministru kabineta 22.07.2014. noteikumu Nr. 421 „Medību noteikumi” (turpmāk - Medību noteikumi) 3.1.7. punktu un Kārtības 25. un 25.1. punktu, izvērtējot lietderības apsvērumus, kas izriet no lielo plēsēju aizsardzības un nopietna kaitējuma mājlopiem nepieļaušanas, 2021./2022. gada medību sezonā nosaku pieļaujamo vilku nomedīšanas apjomu, saglabājot iepriekšējā medību sezonā noteikto pieļaujamo vilku nomedīšanas apjomu – **280 (divi simti astoņdesmit) dzīvnieki.**

2. Lai nodrošinātu Medību likuma 1.panta 61.punktā un 6. pantā noteiktā izpildi, pamatojoties uz Medību noteikumu 10. punktu un saskaņā ar Kārtības 25. punktu, paturu tiesības:

2.1. sugas aizsardzības nolūkos samazināt pieļaujamo vilku nomedīšanas apjomu vai noteikt medību slodzes samazināšanas iespējas;

2.2. lai nepalielinātu zaudējumu risku, ko vilku nodarītie postījumi varētu radīt mājlopiem:

2.2.1. noteikt pieļaujamā vilku nomedīšanas apjoma sadali pa virsmežniecībām;

2.2.2. palielināt pieļaujamo vilku nomedīšanas apjomu.

2.3. pirms vilka pārvietošanas no vietas, kur tas nomedīts, **medību vadītājam jānodrošina**:

2.3.1 nomedītā vilka fiksēšana fotoattēlā atbilstoši Pielikumā Nr. 1 norādītajam paraugam ar attēla failā iekļautu informāciju par precīzu vilka nomedīšanas vietu un datumu;

2.3.2 fotoattēla ar nemainītu faila informāciju, informācijas par nomedītā vilka dzimumu un vecumu un nomedītā vilka īpašnieka mednieka apliecības numura nosūtīšana uz e-pastu medibas@vmd.gov.lv vienas darba dienas laikā pēc vilka nomedīšanas;

2.3.3 ja nomedīta vilku mātīte, kas vecāka par gadu, nomedītā vilka saglabāšana līdz paraugu nodošanai speciālā vilku monitoringa nodrošināšanai, par ko LVMI “Silava” pārstāvis izdara atzīmi aktā par vilka/lūša nomedīšanu (Medību noteikumu 4. pielikums) vai nosūta informāciju uz e-pastu medibas@vmd.gov.lv.

3. Lai nodrošinātu, ka netiek pārsniegts pieļaujamais vilku nomedīšanas apjoms, saskaņā ar Medību likuma 21., 22. panta pirmo un ceturto daļu, Medību noteikumu 3.1.7., 9.2., 34., 35., 43.1., 43.2., 44., 51.1., 51.2., 51.8., 51.9. un 104. punktu, pamatojoties uz Valsts pārvaldes iekārtas likuma 17. panta pirmo un trešo daļu, uzdodu:

3.1. virsmežziņiem:

3.1.1. nodrošināt inženieru medību jautājumos, vecāko medību inspektoru, vecāko mežziņu, mežziņu, vecāko referentu, kā arī medību tiesību lietotāju informēšanu par šo rīkojumu;

3.1.2. organizēt informācijas apmaiņu ar medību tiesību lietotājiem tā, lai mednieki pirms medību uzsākšanas saskaņā ar minētajiem Medību noteikumu punktiem tiktu informēti par vilku medīšanas kārtību un jau izmantoto pieļaujamo vilku nomedīšanas apjoma daļu;

3.1.3. nodrošināt VMD par medību uzraudzību atbildīgo darbinieku un medību tiesību lietotāju iepazīstināšanu ar Eiropas Padomes 1996. gada 9. decembra Regulas (EK) Nr.338/97 par savvaļas dzīvnieku un augu sugu aizsardzību, reglamentējot to tirdzniecību (turpmāk – Regula), 8. panta 1. punkta nosacījumu, ka šīs Regulas A pielikumā uzskaitīto sugu īpatņus (tātad arī vilkus un lūšus) aizliegts pirkt, piedāvāt pirkšanai, iegādāties komerciāliem nolūkiem, publiski izstādīt komerciālos nolūkos, lietot komerciāliem mērķiem un pārdošanai, uzglabāt pārdošanai, piedāvāt pārdošanai vai transportēt pārdošanai bez CITES sertifikāta. Pieteikuma veidlapa CITES sertifikāta saņemšanai pieejama Dabas aizsardzības pārvaldes mājaslapas sadaļā “Pakalpojumi/Atļaujas un saskaņojumi/CITES” vai VMD mājaslapā (http://www.vmd.gov.lv/valsts-meza-dienests/statiskas-lapas/medibas/es-sfera-esoso-sugu-monitorings?nid=1697#jump);

3.1.4. uzraudzīt akta par vilka/lūša nomedīšanu (http://likumi.lv/ta/id/267976-medibu-noteikumi) aizpildīšanu par katru nomedīto vilku;

3.1.5. nodrošināt vilka medību atļaujas izsniegšanu medību tiesību lietotājam saskaņā ar Procedūrā KR.10.P.004 noteikto kārtību, pamatojoties uz uzrādītu aizpildītu aktu par vilka/lūša nomedīšanu un ievērojot 2.3.3. punktā noteiktās prasības izpildi (uzrādītā akta par vilka/lūša nomedīšanu kopiju glabā lietā BX.Y.5-2);

3.1.6. uzraudzīt veidlapas “Informācija par izlietotajām medību atļaujām” (Medību noteikumu 3. pielikums) iesniegšanu;

3.1.7. nodrošināt pielikuma ”Medību slodze un vilku populācijas tendences” aizpildīšanu, glabāšanu lietā BX.Y.5-1 un kopijas nosūtīšanu elektroniskā formā uz e-pastu medibas@vmd.gov.lv vienas darba dienas laikā pēc saņemšanas;

3.1.8. uzraudzīt 2.3. punkta izpildi;

3.1.9. par ikvienu vilku, kura bojā ejas cēlonis nav medīšana, vienas darba dienas laikā informēt VMD Medību daļu;

3.1.10. saņemot VMD Medību daļas paziņojumu par vilku medību saskaņojumu, aizliegt vilku medības bez ikreizējas pieteikšanas.

3.2. pilnvaroju virsmežziņus atļaut medību tiesību lietotājiem medības ar dzinējiem vai traucēšanu, medījot vilkus no 15. jūlija līdz 30. septembrim.

3.3. VMD Medību daļas vadītājam:

3.3.1. nodrošināt rīkojuma un operatīvās informācijas par nomedīto vilku apjomu ievietošanu VMD mājaslapā (http://www.vmd.gov.lv/valsts-meza-dienests/statiskas-lapas/medibas/es-sfera-esoso-sugu-monitorings?nid=1697#jump);

3.3.2. nodrošināt 2.3.2. punktā noteiktās informācijas nosūtīšanu piekritīgās virsmežniecības inženierim medību jautājumos un LVMI “Silava” pētījuma izpildītājam;

3.3.3. nodrošināt, lai netiktu pārsniegts noteiktais vilku nomedīšanas apjoms valstī, koordinējot vilku medību turpināšanu virsmežniecībās no brīža, kad līdz noteiktā pieļaujamā vilku nomedīšanas apjoma izpildei ir atlikuši 10 (desmit) dzīvnieki;

3.3.4. vērtēt medījamo dzīvnieku populācijas stāvokli un sniegt priekšlikumus par izmaiņām rīkojumā.

4. Rīkojuma izpildi kontrolēt Meža resursu pārvaldības departamenta direktoram.

Pielikumā:

1. Nomedītā vilka fiksēšanas fotoattēlā paraugs uz 1 lpp.

2. Veidlapa “Medību slodze un vilku populācijas tendences” uz 1 lpp.

|  |  |  |
| --- | --- | --- |
| Ģenerāldirektora p.i.  | ŠIS DOKUMENTS IR ELEKTRONISKI PARAKSTĪTSAR DROŠU ELEKTRONISKO PARAKSTUUN SATUR LAIKA ZĪMOGU | N.Jurkāns |
| Lūsis 67212776valters.lusis@vmd.gov.lv |  |
| Rīkojumu nosūtīt: pasts@zm.gov.lv; daba@daba.gov.lv; inst@silava.lv lvm@lvm.lv; info@lms.org.lv; latma@latma.lv; lmmb@inbox.lvinfo@mezaipasnieki.lv; birojs@zemniekusaeima.lv; losp@losp.lvAr rīkojumu iepazīstināt: virsmežniecības, S.Mūrnieci, V.LūsiRīkojumu ievietot: https://moodle.vmd.gov.lv |